CELEX: 52012PC0194
Language: mt
Date: 2012-04-30
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE dwar kooperazzjoni f'oqsma speċifiċi li ma jagħmlux parti mill-erba' libertajiet

|
			
		
		
		52012PC0194
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE dwar kooperazzjoni f'oqsma speċifiċi li ma jagħmlux parti mill-erba' libertajiet /* COM/2012/0194 final - 2012/0096 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex tiġi żgurata s-sigurtà legali u
l-omoġeneità meħtieġa tas-Suq Intern, il-Kumitat Konġunt
taż-ŻEE għandu jintegra l-leġiżlazzjoni rilevanti
kollha tal-Unjoni fil-Ftehim ŻEE malajr kemm jista’ jkun wara l-adozzjoni
tagħha u għandu jippermetti wkoll il-parteċipazzjoni tal-Istati
tal-EFTA taż-ŻEE fl-azzjonijiet, fl-attivitajiet jew fil-programmi
tal-UE rilevanti għaż-ŻEE.
L-Artikolu 78 tal-Ftehim taż-ŻEE
jipprovdi li l-Partijiet Kontraenti għandhom isaħħu u
jwessgħu l-kooperazzjoni fil-qafas tal-attivitajiet tal-Unjoni fl-oqsma
ta', fost affarijiet oħrajn, il-politika soċjali. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
              L-abbozz
tad-Deċiżjoni tal-Kumitat Konġunt taż-ŻEE (anness
mal-proposta ta’ Deċiżjoni tal-Kunsill) għandu l-għan li
jemenda l-Protokoll 31 tal-Ftehim ŻEE
dwar il-kooperazzjoni f’oqsma speċifiċi li ma jagħmlux parti
mill-erba’ libertajiet sabiex tkun estiża l-kooperazzjoni tal-Partijiet
Kontraenti biex tinkludi l-kooperazzjoni fil-qafas tas-Sena Ewropea
għat-Tixjiħ Attiv u s-Solidarjetà bejn il-Ġenerazzjonijiet
(2012). 
Bis-saħħa tal-Artikolu 79(3) u
mingħajr preġudizzju għall-Artikolu 80 tal-Ftehim ŻEE,
il-Parti VII (Dispożizzjonijiet Istituzzjonali) tal-Ftehim trid
tapplika parzjalment għal din il-kooperazzjoni.
3.           L-ELEMENTI LEGALI
TAL-PROPOSTA
L-Artikolu 1(3) tar-Regolament tal-Kunsill
(KE) Nru 2894/94 dwar l-arranġamenti għall-implimentazzjoni
tal-Ftehim ŻEE jipprevedi li l-Kunsill jistabbilixxi l-pożizzjoni li
għandha tiġi adottata f'isem l-Unjoni għal
Deċiżjonijiet bħal dawn, fuq proposta mill-Kummissjoni. 
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun fil-qagħda li tippreżentah fil-Kumitat Konġunt
taż-ŻEE kemm jista’ jkun malajr.
2012/0096 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar l-emenda tal-Protokoll 31 tal-Ftehim ŻEE dwar kooperazzjoni
f'oqsma speċifiċi li ma jagħmlux parti mill-erba' libertajiet

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 153(2)
u 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta’ Novembru 1994 dwar
arranġamenti għall-implimentazzjoni tal-Ftehim dwar iż-Żona
Ekonomika Ewropea[1],
u b'mod partikolari l-Artikolu 1(3) tiegħu,
Wara li kkunsidra l-proposta li saret
mill-Kummissjoni Ewropea,
Billi:
(1)       Il-Protokoll 31
tal-Ftehim dwar iż-Żona Ekonomika Ewropea, (minn issa 'l quddiem
imsejjaħ "il-Ftehim ŻEE") fih dispożizzjonijiet u
arranġamenti speċifiċi rigward kooperazzjoni f'oqsma
speċifiċi li ma jagħmlux parti mill-erba' libertajiet,
(2)       Huwa xieraq li
l-kooperazzjoni tal-Partijiet Kontraenti fil-Ftehim tiġi estiża biex
tinkludi d-Deċiżjoni Nru 940/2011/UE tal-Parlament Ewropew u
tal-Kunsill tal-14 ta' Settembru 2011 dwar is-Sena Ewropea
għat-Tixjiħ Attiv u s-Solidarjetà bejn il-Ġenerazzjonijiet
(2012), 
(3)       Il-Protokoll 31
tal-Ftehim għandu għalhekk jiġi emendat sabiex din
il-kooperazzjoni estiża tkun tista' tibda sseħħ
mill-1 ta' Jannar 2012,
(4)       Il-pożizzjoni tal-Unjoni
fi ħdan il-Kumitat Konġunt taż-ŻEE għandha tkun
ibbażata fuq l-abbozz ta’ Deċiżjoni mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fi ħdan il-Kumitat Konġunt
taż-ŻEE dwar l-emenda proposta għall-Protokoll 31
tal-Ftehim ŻEE għandha tkun ibbażata fuq l-abbozz ta’ Deċiżjoni
tal-Kumitat Konġunt taż-ŻEE mehmuż ma’ din
id-Deċiżjoni.
Artikolu 2
Din id-Deċiżjoni tidħol
fis-seħħ fil-ġurnata tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
ANNESS 
Abbozz
(05/03/2012)
DEĊIŻJONI
TAL-KUMITAT KONĠUNT TAŻ-ŻEE 
Nru
li
temenda l-Protokoll 31 tal-Ftehim ŻEE,
dwar kooperazzjoni f'oqsma speċifiċi li ma jagħmlux parti
mill-erba' libertajiet
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat bil-Protokoll li
jaġġusta l-Ftehim dwar iż-Żona Ekonomika Ewropea, minn hawn
'il quddiem imsejjaħ "il-Ftehim", u b'mod partikolari
l-Artikoli 86 u 98 tiegħu,
Billi:
(1)                   
Il-Protokoll 31 tal-Ftehim ġie emendat
bid-Deċiżjoni tal-Kumitat Konġunt taż-ŻEE
Nru .../... ta' ...[2]
(2)                   
Huwa xieraq li l-kooperazzjoni tal-Partijiet
Kontraenti fil-Ftehim tiġi estiża biex tinkludi d-Deċiżjoni
Nru 940/2011/UE tal-Parlament Ewropew u tal-Kunsill
tal-14 ta' Settembru 2011 dwar is-Sena Ewropea
għat-Tixjiħ Attiv u s-Solidarjetà bejn il-Ġenerazzjonijiet
(2012)[3].
(3)                   
Il-Protokoll 31 għall-Ftehim għandu
għalhekk jiġi emendat sabiex din l-estensjoni ta’ kooperazzjoni tkun
tista’ sseħħ mill-1 ta’ Jannar 2012,
ADOTTA DIN ID-DEĊIŻJONI:
Artikolu 1
L-Artikolu 5 tal-Protokoll 31 irid
jiġi emendat kif ġej:
1.           Il-paragrafu 5 jrid jinbidel
b'dan li ġej:
‘5.     L-Istati tal-EFTA għandhom
jieħdu sehem fil-programmi u azzjonijiet tal-Komunità msemmijin fl-ewwel
żewġ inċiżi tal-paragrafu 8
mill-1 ta' Jannar 1996, fil-programm imsemmi fit-tielet
inċiż mill-1 ta' Jannar tas-sena 2000, fil-programm imsemmi
fir-raba' inċiż mill-1 ta' Jannar tal-2001, fil-programmi
msemmijin fil-ħames u s-sitt inċiżi mill-1 ta' Jannar
tal-2002, fil-programmi msemmijin fis-seba' u t-tmien inċiżi
mill-1 ta' Jannar tal-2004, fil-programmi msemmijin fid-disa',
l-għaxar u l-ħdax-il inċiżi mill-1 ta' Jannar
tal-2007, fil-programm imsemmi fit-tnax-il inċiż
mill-1 ta' Jannar tal-2009 u fil-programm imsemmi fit-tlettax-il
inċiż mill-1 ta’ Jannar tal-2012.’
2.           L-inċiż li ġej irid
jiġi miżjud fil-paragrafu 8:
‘-       32011 D 0940:
Id-Deċiżjoni Nru 940/2011/UE tal-Parlament Ewropew u tal-Kunsill
tal-14 ta' Settembru 2011 dwar is-Sena Ewropea
għat-Tixjiħ Attiv u s-Solidarjetà bejn il-Ġenerazzjonijiet
(2012) (ĠU L 246, 23.09.2011, p. 5).'
Artikolu 2
Din id-Deċiżjoni għandha
tidħol fis-seħħ fil-ġurnata wara l-aħħar notifika
lill-Kumitat Konġunt taż-ŻEE skont l-Artikolu 103(1)
tal-Ftehim*.
Din għandha tapplika
mill-1 ta' Jannar 2012.
Artikolu 3
Din id-Deċiżjoni għandha tkun
ippubblikata fit-Taqsima taż-ŻEE ta' Il-Ġurnal Uffiċjali
tal-Unjoni Ewropea u fis-Suppliment taż-ŻEE tiegħu.
Magħmul fi Brussell, .
            Għall-Kumitat Konġunt
taż-ŻEE
            Il-President
            
            
            
            Is-Segretarji
            għall-Kumitat Konġunt taż-ŻEE

[1]               ĠU L 305,
30.11.1994, p. 6. 
[2]               ĠU L …
[3]               ĠU L 246, 23.9.2011, p. 5.
*               [L-ebda rekwiżiti
kostituzzjonali mhuma indikati.] [Hemm
rekwiżiti kostituzzjonali indikati.]